
ДО ОБЩИНСКИ СЪВЕТ 
ГР.ПОМОРИЕ 

ДОКЛАДНА ЗАПИСКА
ОТ ИВАН АЛЕКСИЕВ – КМЕТ НА ОБЩИНА ПОМОРИЕ
ОТНОСНО: Решение на Общински съвет – Поморие за откриване на административно  производство за изменение на проект на подробен устройствен план – план за регулация и застрояване за УПИ I5239, кв.257 по плана на гр.Поморие, (поземлен имот с идентификатор 57491.501.710 по кадастрална карта), част от улица с идентификатор 57491.501.455 по КК и част от улица с идентификатор 57491.501.476 по КК на гр.Поморие
УВАЖАЕМИ ГОСПОДИН ПРЕДСЕДАТЕЛ,

УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,
          С решение № 350/ 2002 г. на Общински съвет – Поморие е одобрен кадастрален и регулационен план на гр.Поморие, м-ст Малкото езеро, с който се отрежда УПИ I5239, кв.257 – „За паркинг“, представляващ поземлен имот с идентификатор 57491.501.710 по кадастралната карта и кадастралните регистри на гр.Поморие, общинска собственост, урбанизирана територия, НТП „За паркинг“. 

          За тази част от територията са нанесени поземлени имоти с идентификатори: ПИ 57491.512.455 по КК, общинска публична собственост, урбанизирана територия, и НТП „За първостепенна улица; ПИ 57491.501.476 по КК, общинска публична собственост, урбанизирана територия, и НТП „За второстепенна улица;

           За ПИ с идентификатор 57491.501.710 е съставен акт за частна общинска собственост №2060 от 12.09.2002г., вписан с № 84, том VIII, вх.рег.№ 1610, д.№ 1363 от 20.09.202г. на службата по вписвания - Поморие.
                       Изготвено е задание по чл.125, ал.1 от ЗУТ и предложение съгласно чл. 134, ал. 1, т. 1, т. 2 и чл.135, ал.5 от ЗУТ за изменение на подробен устройствен план – план за регулация и застрояване, въз основа на предпроектни проучвания за етажен паркинг. Поради разминаване между кадастрална карта, регулационен план и реализирания на място паркинг в УПИ I5239, кв.257 по плана на гр.Поморие, се предвижда промяна на границата в югоизточната и западната част на имота, с което се засяга уличната регулация,  в частта към ул. „Княз Ал. Батенберг“ и към ул.„Проф. Парашкев Стоянов“. Предвижда се промяна предназначението на имота от „За паркинг“ в „За етажен паркинг“, и се указва ново свободно застрояване с ограничителни линии и устройствени показатели за устройствена зона „Жс“ /жилищно застрояване със средна височина/: максимална допустима височина до 15м /до 5ет./; Плътност на застрояване до 70 %; Кинт до 2, Озеленяване мин.30 %.

          Със свое решение по т.5 от протокол № 05/ 25.02.2026г., ОЕСУТ е счел предложението за изменение на ПУП-ПРЗ за допустимо. 
            Във връзка с това предлагам Общински съвет - Поморие да приеме следното
Р Е Ш Е Н И Е:
                         На основание чл.21, ал.1, т.8 и т.11, и ал.2 от ЗМСМА и чл. 134, ал.1, т.1 и т.2 от ЗУТ, Общински съвет - Поморие дава съгласие за изработване на проект за изменение на проект на подробен устройствен план – план за регулация и застрояване (ПУП-ПРЗ) за УПИ I5239, кв.257 по плана на гр.Поморие, (поземлен имот с идентификатор 57491.501.710 по кадастрална карта), част от улица с идентификатор 57491.501.455 по КК и част от улица с идентификатор 57491.501.476 по КК на гр.Поморие, за изграждане на етажен паркинг, като се променя уличната регулация на УПИ I5239 в югоизточната и западната част на имота, съответно към ул. „Княз Ал. Батенберг“ и ул.„Проф. Парашкев Стоянов“, с площ 3851 кв.м., и се предвижда ново свободно застрояване, указано с ограничителни линии и устройствени показатели за устройствена зона „Жс“ /жилищно застрояване със средна височина/: максимална допустима височина до 15м /до 5ет./; Плътност на застрояване до 70 %; Кинт до 2, Озеленяване мин.30 %.
               Приложения: акт за частна общинска собственост №2060 от 12.09.2002г., вписан с № 84, том VIII, вх.рег.№ 1610, д.№ 1363 от 20.09.2002г. на службата по вписвания – Поморие, задание по чл.125, ал.1 от ЗУТ и предложение за изменение на ПУП-ПРЗ; решение по т.5 от протокол № 05/ 25.02.2026г. на ОЕСУТ, скица № 15-2041986-24.06.2025г., скица № 15-1377110-21.08.2025г. на АГКК – София..

С уважение,

Иван Алексиев
Кмет на Община Поморие

